Na temelju članka 391. Zakona o vlasništvu i drugim stvarnim pravima (Narodne novine br. 91/96, 68/98, 137/99 – Odluka Ustavnog suda, 22/00 - Odluka Ustavnog suda, 73/00, 129/00, 114/01, 79/06,  141/06, 146/08, 38/09,153/09,143/12 i 152/14),članka 48. Zakona o lokalnoj i područnoj ( regionalnoj) samoupravi (“Narodne novine” broj 33/01,  br. 60/01 – vjerodostojno tumačenje, 129/05, 109/07, 125/08, 36/09,150/11,144/12,19/13 i 137/15) i Odluke o raspisivanju natječaja za prodaju poljoprivrednog zemljišta u vlasništvu Općine Općinskog načelnika (KLASA:945-01/16-02/01; URBROJ:2177-02/03-16-1od 31.08.2016.g.),raspisuje se

JAVNI NATJEČAJ ZA PRODAJU NEKRETNINE U VLASNIŠTVU OPĆINE BRESTOVAC

PRIKUPLJANJEM PISANIH PONUDA

**1**. Predmet prodaje je građevinsko zemljište u vlasništvu Općine Brestovac i to:

|  |  |  |  |  |  |
| --- | --- | --- | --- | --- | --- |
| Redni broj | Katastarska čestica | Katastarska općina | Ukupna površina  (podaci u zemljišnim knjigama) | Ukupna površina  (podaci u katastru) | Početna cijena  u kunama |
| 1. | 652 | Sažije | 226 čhv | 813 m² | 7.400,00 |
| 2.\* | 126,127 i 128 | Novo Zvečevo | 1.492 m² | 1.555 m² | 12.000,00 |
| 3. | 327/2 | Novo Zvečevo | 615 m² | 615 m² | 8.500,00 |

\*građevinsko zemljište pod rednim brojem 2.prodaje se kao cjelina

**2.** Pravo sudjelovanja u ovom Javnom natječaju imaju fizičke i pravne osobe koje prema pozitivnim propisima Republike Hrvatske mogu stjecati vlasništvo nekretnina u Republici Hrvatskoj.

**3**.Ponuditelji u ponudi moraju navesti:

-ime i prezime , odnosno naziv, OIB, te dokaz o prebivalištu odnosno sjedištu ponuditelja,

-oznaku građevinskog zemljišta koje je predmet natječaja

-ponuđeni iznos kupoprodajne cijene

**Uz ponudu treba obvezno priložiti:**

-presliku rješenja o registraciji za pravne osobe, ne starije od 3 mjeseca od dana objave ovog Natječaja

-presliku osobne iskaznice za fizičke osobe

- izjavu da prihvaća sve uvjete iz javnog natječaja.

**4.** Ponude za prodaju predaju se u zatvorenoj omotnici , osobno ili putem pošte preporučenom pošiljkom na adresu:Općina Brestovac,Požeška 76,34322 Brestovac s obveznom naznakom na omotnici: „ NATJEČAJ ZA KUPNJU ZEMLJIŠTA –NE OTVARATI –„

Rok za dostavu ponuda je deset (10) dana od dana objave natječaja u Narodnim novinama, i to do 12:00 sati dana kada natječaj ističe.

Nepotpune i nepravodobno podnesene ponude neće se razmatrati.

**5**.Najpovoljniji ponuditelj na natječaju smatrat je onaj koji ponudi najviši iznos povrh početne cijene, uz zadovoljavanje svih ostalih elemenata natječaja.

Ako najpovoljniji ponuditelj odustane od svoje ponude , najpovoljnijim ponuditeljem smatra se slijedeći ponuditelj koji je ponudio najvišu cijenu i ispunjava sve uvjete natječaja.

**6.**Općina Brestovac zadržava pravo da ne prihvati niti jednu ponudu, odnosno poništi natječaj u cijelosti ili u njegovim dijelovima, bez ikakve odgovornosti prema ponuditeljima.

7.Sve troškove vezane za provedbu kupoprodajnog ugovora snosi kupac( porez na promet nekretnina, pristojbe, ovjere).

**8**.Općina Brestovac ne ogovara za eventualnu neusklađenost podataka koji se odnose na površinu, kulturu ili namjenu nekretnine , a koji mogu proizići iz katastarske , zemljišnoknjižne i druge dokumentacije te stvarnog stanja u prostoru, odnosno nekretnine se prodaju po načelu „viđeno-kupljeno“.

**9**. Isplata kupoprodajne cijene vrši se u roku od 30 dana od dana donošenja Odluke o izboru najpovoljnijeg ponuđača – Odluke o prodaji nekretnine, te će se po uplati kupoprodajne cijene u cijelosti zaključiti ugovor o prodaji.

Ako odabrani ponuditelj ne izvrši uplatu kupoprodajne cijene u roku , smatrat će se da je odustao od sklapanja Ugovora.

**10.**Sva dodatna dokumentacija (obrasci, izjave) nalaze se na web stranici Općine Brestovac www.brestovac.hr, te sve obavijesti glede nekretnina izloženih na natječaju zainteresirani ponuditelji mogu dobiti tijekom radnog vremena u Jedinstvenom upravnom odjelu Općine Brestovac u Brestovcu,Požeška 76 ili na telefon broj 034 241 077 ili 241 402.

Općina Brestovac